U-I-213/07
Natisni
Opravilna št.:
U-I-213/07
Datum odločitve:
11. 12. 2007
ECLI:
ECLI:SI:USRS:2007:U.I.213.07
Akt:
Zakon o pokojninskem in invalidskem zavarovanju (Uradni list RS, št. 109/06 – ur. p. b.) (ZPIZ), 2. odst. 15. čl. in 3. al. 33. čl.
Izrek:
Pobuda za začetek postopka za oceno ustavnosti drugega odstavka 15. člena in tretje alineje 33. člena Zakona o pokojninskem in invalidskem zavarovanju (Uradni list RS, št. 109/06 – ur. p. b.) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Branko Kmetič, Voličina
Datum vloge:
16. 7. 2007
Vrsta odločitve:
sklep
Vrsta rešitve:
zavrženje
Dokument:
US28449
Dokument v PDF obliki:
U-I-213-07.pdf
79 KB
Prenesite datoteko
U-I-213/07-4
11. 12. 2008
SKLEP
Ustavno sodišče je v postopku za preizkus pobude Branka Kmetiča, Voličina, ki ga zastopa odvetniška družba Mayr & Pavlovič, o. p., d. n. o., Ptuj, na seji 11. decembra 2008
sklenilo:
Pobuda za začetek postopka za oceno ustavnosti drugega odstavka 15. člena in tretje alineje 33. člena Zakona o pokojninskem in invalidskem zavarovanju (Uradni list RS, št. 109/06 – ur. p. b.) se zavrže.
Obrazložitev
1. Pobudnik izpodbija v izreku tega sklepa navedeni akt. Zatrjuje, da je v neskladju z načelom enakosti pred zakonom iz drugega odstavka 14. člena Ustave, s pravico do proste izbire zaposlitve iz drugega odstavka 49. člena Ustave, s pravico do socialne varnosti iz 50. člena Ustave in s svobodno gospodarsko pobudo iz 74. člena Ustave. Navaja, da je edini družbenik in direktor družbe Kmetič, trgovina, gostinstvo in storitve d. o. o., Voličina. Ob ustanovitvi družbe in začetku opravljanja dejavnosti naj bi z družbo sklenil pogodbo o zaposlitvi. V postopku ugotavljanja lastnosti zavarovanca naj bi Zavod za pokojninsko in invalidsko zavarovanje zavrnil njegovo zahtevo za ugotovitev lastnosti zavarovanca iz naslova delovnega razmerja po 13. členu Zakona o pokojninskem in invalidskem zavarovanju (ZPIZ-1). Zato naj bi bil še vedno zavarovan kot družbenik. Navaja, da je zoper navedeno odločitev Zavoda sprožil socialni spor, trenutno naj bi bil v teku pritožbeni postopek. Predlaga, naj Ustavno sodišče navedeni določbi razveljavi.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07 in OdlUS XVI, 82). Iz razlogov, navedenih v tem sklepu, pobudnik še ne izkazuje pravnega interesa za oceno ustavnosti izpodbijane zakonske določbe. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik